2. ลักษณะการประกอบธุรกิจ

2.1 ประวัติความเป็นมา

  บริษัท เอส เอ็น ซี ฟอร์เมอร์ จำกัด (มหาชน) ประกอบธุรกิจเริ่มแรกในปี 2537
  จากการผลิตชิ้นส่วนเครื่องปรับอากาศในรถยนต์ ผลิตชิ้นส่วนเครื่องปรับอากาศภายในอาคาร
  และผลิตชิ้นส่วนคอมเพรสเซอร์
  ต่อมาได้เพิ่มสายการผลิตเป็นผู้ผลิตชิ้นส่วนแบบเป็นชุดสำหรับเครื่องปรับอากาศในรถยนต์
  และเครื่องปรับอากาศในอาคาร ในปี 2548
  บริษัทขยายกิจการโดยประกอบธุรกิจขึ้นรูปโลหะแผ่นสำหรับเครื่องใช้ไฟฟ้ารวมถึงธุรกิจผลิตเครื่องแช่แข็งถนอมอาหาร
  ในปี 2550
  บริษัทประกอบธุรกิจเพิ่มอีกคือรับจ้างซ่อมและผลิตแม่พิมพ์เพื่อรองรับธุรกิจขึ้นรูปโลหะแผ่น
  และผลิตอุปกรณ์เครื่องกลและเครื่องจักรสำหรับอุตสาหกรรมการผลิตและประกอบเครื่องปรับอากาศ

2.2 โครงสร้างการถือหุ้นของกลุ่มบริษัทและภาพรวมการประกอบธุรกิจ

  บริษัทจัดโครงสร้างการจัดการและโครงสร้างเงินทุนของกลุ่มบริษัท ให้เป็นไปตามกลยุทธ์
  การเติบโตและเพิ่มขีดความสามารถในการแข่งขัน
  โดยแบ่งโครงสร้างการจัดการและโครงสร้างเงินทุนของกลุ่มบริษัท ดังนี้

  บริษัท เอส เอ็น ซี ฟอร์เมอร์ จำกัด (มหาชน)

  ประกอบธุรกิจผลิตชิ้นส่วนเครื่องปรับอากาศในรถยนต์ ชิ้นส่วนเครื่องปรับอากาศภายในอาคาร
  และชิ้นส่วนท่อทองแดงที่ใช้ในเครื่องทำความเย็นประเภทตู้เย็น
  โดยทำการผลิตตามคำสั่งซื้อซึ่งลูกค้าจะนำผลิตภัณฑ์ของบริษัทไปประกอบร่วมกับชิ้นส่วนอื่นๆ
  เพื่อผลิตเป็นสินค้าสำเร็จรูปจำหน่ายทั้งในประเทศและต่างประเทศ
  ปัจจุบันบริษัทมีทุนจดทะเบียนและเรียกชำระแล้วจำนวน 201,403,239 บาท โดยมีบริษัท เอส
  เอ็น ซี โฮลดิ้ง จำกัด ถือหุ้น 50.15%

  บริษัทย่อย

  บริษัท เอส เอ็น ซี ไพยองซาน อีโวลูชั่น จำกัด

  ประกอบธุรกิจขึ้นรูปโลหะแผ่นสำหรับเครื่องซักผ้า ตู้เย็น เตาอบไมโครเวฟ
  ผลิตภัณฑ์อิเล็คทรอนิคส์
  และเครื่องปรับอากาศภายในอาคารให้แก่ผู้ผลิตเครื่องใช้ไฟฟ้าชั้นนำเพื่อจำหน่ายในประเทศและส่งออกทางอ้อมให้แก่ประเทศในกลุ่ม
  AFTA และประเทศออสเตรเลีย โดยเปิดดำเนินการเชิงพาณิชย์ในเดือนกรกฎาคม พ.ศ. 2548
  บริษัท เอส เอ็น ซี ไพยองซาน อีโวลูชั่น จำกัด เพิ่มทุนจดทะเบียนในเดือนธันวาคม พ.ศ.
  2548 จำนวน 48 ล้านบาท และเพิ่มทุนจดทะเบียนในเดือนมิถุนายน พ.ศ.2549 อีก 70
  ล้านบาท ปัจจุบันบริษัท เอส เอ็น ซี ไพยองซาน อีโวลูชั่น จำกัด
  มีทุนจดทะเบียนและชำระแล้วจำนวน 150.0 ล้านบาท โดยบริษัท เอส เอ็น ซี ฟอร์เมอร์ จำกัด
  (มหาชน) ถือหุ้น 99.99%

  บริษัท เอส เอ็น ซี แอร์-คอนด์ จำกัด

  ประกอบธุรกิจผลิตชุดชิ้นส่วนท่อโลหะที่ใช้ในระบบเครื่องปรับอากาศภายในอาคารและผลิตชิ้นส่วนโลหะสำหรับคอมเพรสเซอร์
  เพื่อจำหน่ายให้แก่บริษัทผู้ผลิตที่มีสายการผลิตของตนเองแต่ประสงค์จะจ้างบริษัทเป็นผู้ผลิตชุดชิ้นส่วนแทน
  (Outsource) ตั้งอยู่ที่จังหวัดระยอง
  เพื่อเป็นศูนย์กลางการให้บริการแก่ลูกค้าในเขตจังหวัดระยอง ชลบุรี และพื้นที่ใกล้เคียง
  ปัจจุบันบริษัทมีทุนจดทะเบียนและเรียกชำระแล้วจำนวน 30.0 ล้านบาทโดยบริษัท เอส เอ็น ซี
  ฟอร์เมอร์ จำกัด (มหาชน) ถือหุ้น 99.99%

  บริษัท เฟรชเทค เมนูแฟกเจอริ่ง จำกัด

  ประกอบธุรกิจผลิตเครื่องแช่แข็งถนอมอาหาร (FREEZER)
  มีทุนจดทะเบียนและเรียกชำระแล้วจำนวน 10.0 ล้านบาท โดยบริษัท เอส เอ็น ซี ฟอร์เมอร์
  จำกัด (มหาชน) ถือหุ้น 99.99%

  บริษัท เอส เอ็น ซี เฟ็งซิง โมลด์แอนด์ดาย จำกัด

  ประกอบธุรกิจรับจ้างซ่อมและผลิตแม่พิมพ์เพื่อรองรับธุรกิจขึ้นรูปโลหะแผ่น
  ซึ่งเป็นการร่วมทุนกับพันธมิตรจากประเทศจีน มีทุนจดทะเบียนจำนวน 10.0 ล้านบาทโดยบริษัท
  เอส เอ็น ซี ฟอร์เมอร์ จำกัด (มหาชน) ถือหุ้น 90.0% และจีนถือหุ้น 10%

  บริษัท เอส เอ็น ซี คอมพ์ พาร์ท จำกัด (หยุดดำเนินงาน)

  ประกอบธุรกิจผลิตชิ้นส่วนโลหะสำหรับคอมเพรสเซอร์ โดยบริษัท เอส เอ็น ซี ฟอร์เมอร์ จำกัด
  (มหาชน) ถือหุ้นทั้งหมด 99.99% ต่อมาในเดือนธันวาคม พ.ศ. 2548
  การผลิตชิ้นส่วนโลหะสำหรับคอมเพรสเซอร์ ได้โอนย้ายไปผลิตและจำหน่ายภายใต้ บริษัท เอส
  เอ็น ซี แอร์-คอนด์ จำกัด เพื่อการให้บริการที่รวดเร็วขึ้นสำหรับลูกค้าในเขตจังหวัดระยอง
  ชลบุรี ตลอดจนพื้นที่ใกล้เคียง และในเดือนกันยายน พ.ศ.2549
  ได้โอนย้ายไปผลิตและจำหน่ายภายใต้ บริษัท เอส เอ็น ซี ไพยองซาน อีโวลูชั่น จำกัด
  เพื่อประโยชน์ในการบริหารจัดการที่มีประสิทธิภาพ

  บริษัท เอส เอ็น ซี คูลลิ่ง ซัพพลาย จำกัด (หยุดดำเนินงาน)

  ประกอบธุรกิจผลิตชิ้นส่วนแบบเป็นชุดสำหรับเครื่องปรับอากาศภายในอาคารให้แก่ลูกค้ารายใหญ่รายหนึ่ง
  โดยบริษัทเอส เอ็น ซี ฟอร์เมอร์ จำกัด (มหาชน) ถือหุ้นทั้งหมด 99.99% ต่อมาในเดือนตุลาคม
  พ.ศ. 2548 ได้โอนย้ายการผลิตไปดำเนินงานภายใต้ บริษัท เอส เอ็น ซี ฟอร์เมอร์ จำกัด
  (มหาชน) เพื่อการบริหารจัดการที่มีประสิทธิภาพยิ่งขึ้น

  บริษัท เอส เอ เอส อินโนเวชั่น จำกัด (ยังมิได้ดำเนินงาน)

  เป็นเจ้าของที่ดินประมาณ 73 ไร่ ตั้งอยู่ที่อำเภอเมืองลำปาง จังหวัดลำปาง
  จัดตั้งขึ้นเพื่อรองรับโครงการพัฒนาอสังหาริมทรัพย์
  หรือโครงการสี่เหลี่ยมเศรษฐกิจระหว่างประเทศจีน ลาว พม่า
  โดยอาจเป็นศูนย์กลางในการขยายธุรกิจด้านต่างๆ ไปสู่ประเทศจีนตอนใต้ ทั้งนี้บริษัท เอส เอ
  เอส อินโนเวชั่น จำกัด ยังไม่มีรายได้จากการประกอบธุรกิจ
  และยังไม่มีแผนการดำเนินธุรกิจแต่อย่างใด บริษัทมีทุนจดทะเบียนและเรียกชำระแล้วจำนวน
  14.0 ล้านบาท โดยบริษัท เอส เอ็น ซี ฟอร์เมอร์ จำกัด (มหาชน) ถือหุ้น 99.99%

  บริษัทร่วม

  บริษัท เอส เอ็น ซี ซังวู จำกัด

  ประกอบธุรกิจหลักในการผลิตอุปกรณ์เครื่องกลและเครื่องจักร
  สำหรับใช้ในอุตสาหกรรมการผลิตชิ้นส่วนอุปกรณ์เครื่องใช้ไฟฟ้าทุกชนิด เครื่องปรับอากาศ
  อุปกรณ์รถยนต์ มีทุนจดทะเบียน 10.0 ล้านบาท ซึ่งบริษัทดังกล่าวเป็นบริษัทร่วมทุนระหว่างบริษัท
  ซังวู คาร์ตรอน จำกัด จากประเทศเกาหลี ถือหุ้น 60% กับบริษัทเอส เอ็น ซี ไพยองซาน
  อีโวลูชั่น จำกัด บริษัทย่อยของบริษัท ซึ่งถือหุ้น 40%

2.3 โครงสร้างรายได้

(รายได้ : พันบาท)

  ------------------------------ ----------- ----- ----------- ----- --------- -----
  สายผลิตภัณฑ์ / กลุ่มธุรกิจ            2549        %     2548        %     2547      %

  ชิ้นส่วนเครื่องปรับอากาศในรถยนต์      365,320     18    335,191     26    216,795   26

  ชิ้นส่วนเครื่องปรับอากาศภายในอาคาร   1,228,902   60    759,094     60    482,658   58

  ชิ้นส่วนคอมเพรสเซอร์               181,532     9     151,320     12    134,810   16

  โลหะแผ่นขึ้นรูป                    259,525     13    31,609      2     -         -

  รวมรายได้                       2,035,279   100   1,277,214   100   834,263   100
  ------------------------------ ----------- ----- ----------- ----- --------- -----

  2.4 เป้าหมายการดำเนินธุรกิจ

บริษัทมีเป้าหมายหลักในการเป็นผู้ผลิตชั้นนำในการรับช่วงผลิตจากลูกค้า (OEM) ชุดชิ้นส่วนเครื่อง
ปรับอากาศ สำหรับเครื่องปรับอากาศในรถยนต์ เครื่องปรับอากาศภายในอาคาร คอมเพรสเซอร์
และการขึ้นรูปโลหะแผ่นสำหรับเครื่องใช้ไฟฟ้า ด้วยต้นทุนที่ต่ำกว่าจากการประหยัดขนาดการผลิต
(Economic of Scale)
เพื่อจำหน่ายให้กับผู้ผลิตสินค้าระดับโลกนำไปผลิตต่อเป็นผลิตภัณฑ์สำเร็จรูป
บริษัทมีเป้าหมายที่จะขยายฐานลูกค้าไปยังกลุ่มลูกค้าต่างประเทศ
โดยการร่วมลงทุนกับพันธมิตรทางธุรกิจทั้งในและต่างประเทศ
โดยบริษัทที่จะจัดตั้งขึ้นใหม่จะมีการแบ่งแยกความรับผิดชอบอย่างชัดเจน
สำหรับตัวผลิตภัณฑ์และกลุ่มลูกค้า
รวมถึงการบริการอย่างใกล้ชิดทั้งเรื่องคุณภาพของสินค้าและการจัดส่ง ทำให้ผลิตภัณฑ์ที่ได้มีมาตรฐาน
เพื่อการควบคุมต้นทุนการผลิต ตลอดจนค่าใช้จ่ายอย่างมีประสิทธิภาพ